C 51/40
MT
Il-Ġurnal Uffiċjali tal-Unjoni Ewropea
31.1.2022
Rikors ippreżentat fid-9 ta' Diċembru 2021 – OC vs SEAE (Kawża T-770/21) (2022/C 51/53) Lingwa tal-kawża: il-Franċiż Partijiet Rikorrent: OC (rappreżentanti: L. Levi u N. Flandin, avukati) Konvenut: Is-Servizz Ewropew għall-Azzjoni Esterna (SEAE)
Talbiet Ir-rikorrenti titlob li l-Qorti Ġenerali jogħġobha: — tiddikjara dan ir-rikors ammissibbli u fondat; konsegwentement, — tannulla d-deċiżjoni tal-10 ta’ Settembru 2020, innotifikata fil-11 ta’ Frar 2021, li permezz tagħha l-Awtorità tal-Ħatra ċaħdet it-talba għall-assistenza tar-rikorrenti mressqa abbażi tal-Artikolu 24 tar-Regolamenti tal-Persunal tal-Unjoni Ewropea; — sa fejn ikun meħtieġ, tannulla d-deċiżjoni tal-Awtorità tal-Ħatra tal-31 ta’ Awwissu 2021 li tiċħad l-ilment tar-rikorrenti tas-6 ta’ Mejju 2021 kontra d-deċiżjoni tal-10 ta’ Settembru 2021; — tikkundanna lill-konvenut għat-totalità tal-ispejjeż.
Motivi u argumenti prinċipali Insostenn tar-rikors tagħha r-rikorrenti tinvoka erba’ motivi. 1.
L-ewwel motiv ibbażat fuq ksur tal-obbligu ta’ motivazzjoni u tad-dritt għal smiegħ. 2.
It-tieni motiv ibbażat fuq ksur tal-proċedura u tar-regoli ta’ kompetenza fil-qasam ta’ tqassim ta’ poteri.
F’dan ir-rigward ir-rikorrenti ssostni li id-deċiżjoni li tinfetaħ investigazzjoni amministrattiva kellha tittieħed mis-Segretarju Ġenerali tas-SEAE. 3.
It-tielet motiv ibbażat fuq żbalji manifesti ta’ evalwazzjoni allegatament imwettqa mis-SEAE fir-rigward tad-definizzjoni ta’ fastidju psikoloġiku adottata minnu u fuq ksur tal-Artikolu 12a tar-Regolamenti tal-Persunal tal-Unjoni Ewropea. 4.
Ir-raba’ motiv ibbażat fuq ksur tad-dmir ta’ premura.
Rikors ippreżentat fl-14 ta’ Diċembru 2021 – Trend Glass vs EUIPO (ECO STORAGE) (Kawża T-777/21) (2022/C 51/54) Lingwa tal-kawża: il-Pollakk Partijiet Rikorrent: Trend Glass sp. z o.o.
(Radom, il-Polonja) (rappreżentant: J. Gwiazdowska, avukata) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)